Vermeende kabeldiewe in Bishop Lavis vasgetrek | Netwerk24
Deur Warda Meyer 06 Desember 2019 19:24
Die kabels wat na bewering gesteel is.Foto: Verskaf
Wayne Dyason, woordvoerder van die Kaapse wetstoepassingseenheid, sê lede wat verbonde is aan die metro se spoor-wetstoepassing- en metaaldiefstal-eenheid het Donderdag omstreeks 05:00 inligting ontvang van kabeldiefstal wat by die Bishop Lavis-stasie tussen Agste- en Negende Straat aan die gang was.
"Die beamptes het die pad wat parallel met die stasie loop gevat om die diewe af te sny, toe daar op hulle losgebrand word."
Hy sê gelukkig is die beamptes nie getref nie en is hul voertuie ook nie beskadig nie.
"Ondanks die gevaar het hulle daarin geslaag om die vermeende kabeldiewe vas te trek. Daar het na bewering 80 m koperkabel, een byl en 'n saag in hul besit gehad."
Dyason sê die verdagtes – drie mans en 'n vrou van onderskeidelik onderskeidelik 37, 31, 25 en 41 jaar oud – is almal van Kalksteenfontein en is in aanhouding by die Bishop Lavis-polisiekantoor.